**Informasjon til elev og foresatte om klage på fastsettelse av standpunktkarakter**

**Ingress:**

Nedenfor finner du informasjon om hvordan du kan klage på fastsettelse av standpunktkarakter.

**Innhold:**

## **Hva kan du klage på?**

* Du kan klage på hvordan standpunktkarakteren i fag og i orden og oppførsel er fastsatt. Klageretten gjelder også hvis du ikke får tallkarakter til standpunkt, altså IV. Merk at du ikke kan klage på underveisvurderingen.
* Vi råder deg til å ta kontakt med skolen og be om å få en begrunnelse for karakteren før du bestemmer deg for å klage.

## **Hvem kan klage?**

* Du som er elev, eller foresatte til elever under 18 år, har rett til å klage.
* Er du under 15 år må foresatt være enig i at dere skal klage.

**Frist for å klage**

* Klagefristen er 10 dager fra det tidspunktet du eller dine foresatte er gjort kjent med karakteren, eller burde gjort dere kjent med den.
* En ny frist på 10 dager gjelder fra det tidspunktet du evt. har krevd og fått en skriftlig begrunnelse for standpunktkarakteren din.
* Om hurtigklagefrist

**Slik klager du**

* Skriv hva du mener er feil i fastsettelsen av standpunktkarakteren og hvorfor
* Skriv under på klagen. Er du under 15 år, må også foresatt skrive under.
* Send klagen til rektor ved skolen du går på.

## **Hva skjer når du klager?**

Skolen vurderer først om de er enig i klagen din. Hvis skolen bestemmer seg for å sette opp karakteren din, eller bestemmer at du skal få tallkarakter i stedet for IV, får du en begrunnelse for det. Du får ny klagemulighet på den nye karakteren.

Hvis skolen ikke er enig i klagen din, sender de saken til Statsforvalteren.

Statsforvalteren kan avvise klagen, stadfeste (opprettholde) karakteren eller oppheve den. Statsforvalteren vurderer kun om skolen har fulgt reglene for fastsettelse av standpunktkarakter.

* Hvis Statsforvalteren opphever karakteren i fag, sendes saken tilbake til skolen for ny vurdering. Skolen fastsetter endelig karakter. Karakteren kan bli stående, bli justert opp eller ned.
* Hvis Statsforvalteren opphever vedtak om IV, skjer det samme. Saken sendes tilbake til skolen for ny vurdering. Følgende regler gjelder:
	+ Dersom klageinstansen opphever vedtak om IV, fordi det ikke varslet i tråd med regelverket, skal skolen sette karakter.
	+ Dersom skolen fastsetter en karakter i den nye behandlingen, utløser dette fornyet klageadgang. Det samme gjelder dersom nytt vedtak om IV fattes på et annet grunnlag enn det opprinnelige vedtaket.
* Ved klage på karakter i orden og oppførsel er det Statsforvalteren som fastsetter endelig karakter.

**Lenker til opplæringsforskriften og privatskoleforskriften for mer informasjon.**

Opplæringsforskriften:

* [§ 10-4 Klage på fastsetjing av standpunktkarakter i fag | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-4-klage-pa-fastsetjing-av-standpunktkarakter-i-fag/)
* [§ 10-5 Klage på vedtak om ikkje å fastsetje standpunktkarakter i fag | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/),
* [§ 10-6 Klage på standpunktkarakter i orden og i oppførsel | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra)

Privatskoleforskriften:

* [§ 7-4 Klage på fastsetjing av standpunktkarakter i fag | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-4-klage-pa-fastsetjing-av-standpunktkarakter-i-fag/)
* [§ 7-5 Klage på vedtak om ikkje å fastsetje standpunktkarakter i fag | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra)
* [§ 7-6 Klage på standpunktkarakter i orden og i oppførsel | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra)